
ประกาศองค์การบริหารองค์การบริหารส่วนตำบลบ้านจั่น
เรื่อง มาตรการจัดการเรื่องร้องเรียนการทุจริต
 ------------------------------------------------------------
ตามที่พระราชกฤษฎีกาว่าด้วย หลักเกณฑ์และวิธีการบริหารกิจการบ้านเมืองที่ดี พ.ศ.2556  ได้กำหนดว่า ในกรณีที่ส่วนราชการได้รับคำร้องเรียน เสนอแนะ หรือความคิดเห็นเกี่ยวกับวิธีปฏิบัติราชการอุปสรรค ความยุ่งยาก หรือปัญหาอื่นใดจากบุคคลใด โดยมีข้อมูลและสาระตามสมควร ให้เป็นหน้าที่ของส่วนราชการนั้น ที่จะต้องพิจารณาดำเนินการให้ลุล่วงไป ดังนั้น เพื่อให้การบริหารราชการขององค์การบริหารส่วน      ตำบลบ้านจั่น เป็นไปด้วยความถูกต้อง ยุติธรรม ตลอดจนดำเนินการแก้ไขปัญหาข้อร้องเรียนเกี่ยวกับการทุจริต  ในการปฏิบัติงานของเจ้าหน้าที่ในหน่วยงานได้อย่างมีประสิทธิภาพ รวดเร็ว และประสบผลสำเร็จอย่างเป็นรูปธรรม จึงได้จัดทำมาตรการจัดการเรื่องร้องเรียนการทุจริต และให้เจ้าหน้าที่ถือปฏิบัติตามแนวทางดังกล่าว     อย่างเคร่งครัด ดังนี้
1.แนวปฏิบัติของหน่วยงาน
1.1 กำหนดให้หน่วยงานมีช่องทางการร้องเรียนการทุจริตในการปฏิบัติงานของเจ้าหน้าที่ผ่านช่องทางต่างๆที่เหมาะสมและอำนวยความสะดวก เข้าถึงง่าย แก่ประชาชนในการแจ้งเรื่องร้องเรียน
1.2 ให้หน่วยงานมีคู่มือและแนวปฏิบัติเกี่ยวกับการจัดการเรื่องร้องเรียนการทุจริต          ที่โปร่งใส เป็นธรรม และตรวจสอบได้
1.3 ให้หน่วยงานมีสรุปผลและข้อมูลเชิงสถิติเรื่องร้องเรียนประจำปีเสนอผู้บังคับบัญชา
และเผยแพร่ในเว็บไซต์ของหน่วยงานภายในสิ้นปีงบประมาณนั้นๆ
2.ขั้นตอนและวิธีการดำเนินงาน
2.1 ช่องทางการร้องเรียนการทุจริตในการปฏิบัติงานของเจ้าหน้าที่ตามช่องทาง ดังนี้
(1) กรณีส่งข้อร้องเรียนหรือร้องเรียนด้วยตนเองโดยตรงที่องค์การบริหารส่วน
ตำบลบ้านจั่น เลขที่ 191 หมู่ที่ 10 ตำบลบ้านจั่น  อำเภอเมือง  จังหวัดอุดรธานี
(๒) รับเรื่องร้องเรียนผ่านหน้า https://banchansao.go.th
(3) ร้องเรียนทางเฟซบุ๊ค “องค์การบริหารส่วนตำบลบ้านจั่น” 
(4) โทรศัพท์ 042-292 237 ต่อ 10
	 2.2 เมื่อได้รับเรื่องร้องเรียนให้มีการรวบรวมข้อมูลและตรวจสอบข้อมูลเบื้องต้นพร้อม
ให้ความเห็นเสนอผู้บังคับบัญชาภายใน 5 วัน นับแต่วันได้รับเรื่องร้องเรียน เพื่อให้ผู้บังคับบัญชาพิจารณาสั่งการอย่างใดอย่างหนึ่ง ดังนี้

(1) กรณียังไม่มีมูลที่ควรกล่าวหาว่ากระทำความผิดวินัยจะสั่งยุติเรื่องหรือ          สั่งการให้ดำเนินการอย่างใดอย่างหนึ่งตามที่เห็นสมควร
(2) กรณีมีมูลที่ควรกล่าวหาว่ากระทำความผิดวินัย ให้แต่งตั้งคณะกรรมการ สอบสวนและดำเนินการแล้วเสร็จภายใน 120 วัน นับแต่วันที่คณะกรรมการฯรับทราบคำสั่ง
2.3 กรณีข้อร้องเรียนอยู่นอกเหนืออำนาจการพิจารณาของหน่วยงาน ให้ส่ง              เรื่องร้องเรียนไปยังหน่วยงานที่เกี่ยวข้องโดยตรง
2.4 ให้แจ้งผลดำเนินงานและผลการพิจารณาให้ผู้ร้องเรียนทราบภายใน 15 วัน  
3.ส่วนงานที่รับผิดชอบ
มอบหมายให้งานนิติกร มีหน้าที่ในการควบคุมดูแลการดำเนินงานของหน่วยงานให้เป็นไปตามมาตรการการจัดการเรื่องร้องเรียนการทุจริตนี้  
จึงขอประกาศมาเพื่อทราบโดยทั่วกัน 
ประกาศ  ณ  วันที่  1  ตุลาคม   2563 

                                              (นายณรงวิท   ทะวะลัย)

